CELEX: 62008TN0207
Language: sk
Date: 2008-06-09 00:00:00
Title: Vec T-207/08: Žaloba podaná 9. júna 2008 – Habanos/ÚHVT – Tabacos de Centroamérica (KIOWA)

15.8.2008   
            
            
               SK
            
            
               Úradný vestník Európskej únie
            
            
               C 209/56
            
         Žaloba podaná 9. júna 2008 – Habanos/ÚHVT – Tabacos de Centroamérica (KIOWA)
   (Vec T-207/08)
   (2008/C 209/101)
   Jazyk žaloby: španielčina
   Účastníci konania
   
      Žalobca: Corporación Habanos, SA (Havana, Kuba) (v zastúpení: V. Gil Vega, advokát a A. Ruiz López, advokátka)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Tabacos de Centroamérica, SL (Pozuelo de Alarcón, Španielsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu ÚHVT z 31. marca 2008 a určiť, že skutočne existuje podobnosť, ako aj pravdepodobnosť zámeny medzi zmiešanou ochrannou známkou KIOWA a skoršími zmiešanými ochrannými známkami COHIBA, ktoré označujú rovnaké výrobky; konštatovať, že zo strany prihlasovateľa došlo k pokusu o neoprávnené obohatenie sa/ujmu na rozlišovacej spôsobilosti alebo na dobrom mene vyššie uvedených skorších ochranných známok COHIBA a z tohto dôvodu zamietnuť prihlášku ochrannej známky Spoločenstva č. 3 963 931 KIOWA (zmiešaná); subsidiárne zrušiť vyššie uvedené rozhodnutie ÚHVT, nariadiť vrátenie veci odvolaciemu senátu ÚHVT na preskúmanie a posúdenie tvrdení a dôkazov týkajúcich sa článku 8 ods. 5 nariadenia 40/94,
            
         
               —
            
            
               zaviazať ÚHVT na náhradu trov konania na všetkých stupňoch, vrátane náhrady odmien zástupcu žalobcu.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Tabacos de Centroamérica S.L.
   
      Prihlasovaná ochranná známka Spoločenstva: obrazová ochranná známka „KIOWA“ pre výrobky zaradené do triedy 34 (prihláška č. 3 963 931).
   
      Majiteľ ochrannej známky alebo označenia, ktoré je základom námietky: Corporación Habanos S.A., ktorá obchoduje s Habanos S.A.
   
      Ochranná známka alebo označenie, ktoré je základom námietky:obrazová ochranná známka „COHIBA“ (ochranná známka Spoločenstva č. 3 323 292), slovná ochranná známka „COHIBA“ (španielska ochranná známka č. 1 271 173) a obrazová ochranná známka „COHIBA“ (španielska ochranná známka č. 2 052 344) pre výrobky zaradené do triedy 34.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: najmä vysoký stupeň podobnosti medzi ochrannými známkami, ktoré sú predmetom sporu, a z nej vyplývajúca pravdepodobnosť zámeny.